CELEX: C2007/297/18
Language: lv
Date: 2007-12-08 00:00:00
Title: Lieta C-241/06: Tiesas (trešā palāta) 2007. gada 11. oktobra spriedums ( Hanseatisches Oberlandesgericht (Vācija) lūgums sniegt prejudiciālu nolēmumu) — Lämmerzahl GmbH / Freie Hansestadt Bremen (Publiskie iepirkumi — Direktīva 89/665/EEK — Pārsūdzības procedūras publisko iepirkumu līgumu slēgšanas tiesību piešķiršanas jomā — Tiesību zaudēšana līdz ar noteikta termiņa izbeigšanos — Efektivitātes princips)

8.12.2007   
            
            
               LV
            
            
               Eiropas Savienības Oficiālais Vēstnesis
            
            
               C 297/12
            
         Tiesas (trešā palāta) 2007. gada 11. oktobra spriedums (Hanseatisches Oberlandesgericht (Vācija) lūgums sniegt prejudiciālu nolēmumu) — Lämmerzahl GmbH/Freie Hansestadt Bremen
   
   (Lieta C-241/06) (1)
   
   (Publiskie iepirkumi - Direktīva 89/665/EEK - Pārsūdzības procedūras publisko iepirkumu līgumu slēgšanas tiesību piešķiršanas jomā - Tiesību zaudēšana līdz ar noteikta termiņa izbeigšanos - Efektivitātes princips)
   (2007/C 297/18)
   Tiesvedības valoda — vācu
   Iesniedzējtiesa
   
      Hanseatisches Oberlandesgericht [Hanzas Augstākā apgabaltiesa]
   Lietas dalībnieki pamata procesā
   
      Prasītāja: Lämmerzahl GmbH
   
   
      Atbildētāja: Freie Hansestadt Bremen
   
   Priekšmets
   Lūgums sniegt prejudiciālu nolēmumu — Hanseatisches Oberlandesgericht — 1. panta 1. un 3. punkta interpretācija Padomes 1989. gada 21. decembra Direktīvā 89/665/EEK par to normatīvo un administratīvo aktu koordinēšanu, kuri attiecas uz izskatīšanas procedūru piemērošanu, piešķirot piegādes un uzņēmuma līgumus valsts vajadzībām (OV L 395, 33. lpp.), ar grozījumiem, kas izdarīti ar Padomes 1992. gada 18. jūnija Direktīvu 92/50/EEK par procedūru koordinēšanu valsts pakalpojumu līgumu piešķiršanai (OV L 209, 1. lpp.) — Tiesību neesamība pārsūdzēt līgumslēdzējas iestādes lēmumu par tāda publiskā iepirkuma līguma slēgšanas tiesību piešķiršanu, kura aplēstā vērtība ir mazāka par EUR 200 000 — Noilgums jebkādu iebildumu celšanai par līguma vērtības nepareizu aprēķinu paziņojuma par uzaicinājumu iesniegt piedāvājumu publiskā iepirkuma procedūrā publicēšanas laikā
   Rezolutīvā daļa:
   
               1)
            
            
               saskaņā ar 9. panta 4. punktu Padomes 1993. gada 14. jūnija Direktīvā 93/36/EEK, ar ko koordinē piegāžu valsts līgumu piešķiršanas procedūras, kurā izdarīti grozījumi ar Komisijas 2001. gada 13. septembra Direktīvu 2001/78/EK, un tās IV pielikumu paziņojumā par līgumu, kas attiecas uz līgumu, kuram piemērojama šī direktīva, ir jānorāda šī līguma daudzums un kopējais apmērs. Par šādas norādes trūkumu ir jābūt iespējai celt prasību saskaņā ar 1. panta 1. punktu Padomes 1989. gada 21. decembra Direktīvā 89/665/EEK par to normatīvo un administratīvo aktu koordinēšanu, kuri attiecas uz izskatīšanas procedūru piemērošanu, piešķirot piegādes un uzņēmuma līgumus valsts vajadzībām, ar grozījumiem, kas izdarīti ar Padomes 1992. gada 18. jūnija Direktīvu 92/50/EEK par procedūru koordinēšanu valsts pakalpojumu līgumu piešķiršanai;
            
         
               2)
            
            
               Direktīva 89/665, kurā izdarīti grozījumi ar Direktīvu 92/50, it īpaši tās 1. panta 1. un 3. punkts, liedz tādu valsts tiesībās paredzētu noteikumu par tiesību zaudēšanu līdz ar noteikta termiņa izbeigšanos piemērot tā, ka pretendentam tiek liegta iespēja celt prasību par publiskā iepirkuma līguma slēgšanas tiesību piešķiršanas procedūras izvēli vai šī līguma vērtības aprēķinu, ja līgumslēdzēja iestāde nav ieinteresētajai personai skaidri norādījusi minētā līguma daudzumu vai kopējo apmēru. Šīs pašas minētās direktīvas tiesību normas liedz arī šādu noteikumu vispārīgi piemērot prasībām par līgumslēdzējas iestādes lēmumiem, ieskaitot tādus, kas pieņemti publiskā iepirkuma līguma slēgšanas tiesību piešķiršanas procedūras stadijās pēc termiņa, kas noteikts šajā noteikumā par tiesību zaudēšanu līdz ar noteikta termiņa izbeigšanos.
            
         
      (1)  OV C 212, 2.9.2006.